RESOLUCIÓN do 27 de xuño de 2014 pola que se conceden as subvencións para fomentar a cooperación público-privada, a través de proxectos de investigación e desenvolvemento, reguladas na Resolución do 30 de decembro de 2013 pola que se establecen as bases reguladoras para a concesión, en réxime de concorrencia competitiva, das axudas do programa Conecta peme, para fomentar a cooperación público-privada a través de proxectos de investigación e desenvolvemento en cooperación entre pemes en áreas estratéxicas para a Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2007-2013, e se procede á súa convocatoria para o ano 2014 (código de procedemento IN852A).
Axencia Galega de Innovación — III. Outras disposicións — 07/07/2014

A Resolución do 30 de decembro de 2013 (Diario Oficial de Galicia núm. 7, do 13 de xaneiro de 2014) establece as bases reguladoras para a concesión, en réxime de concorrencia competitiva, das axudas do programa Conecta peme para fomentar a cooperación público-privada a través de proxectos de investigación e desenvolvemento en cooperación entre pemes en áreas estratéxicas para a Comunidade Autónoma de Galicia, e procede á súa convocatoria para o ano 2014.
No artigo 4º e 5º da mencionada resolución de convocatoria determinábanse os requisitos que deberían cumprir, respectivamente, os proxectos e as entidades beneficiarias para optar á concesión das subvencións para investigación e desenvolvemento.
A comisión de valoración establecida no artigo 20º da antedita resolución de convocatoria, na súa reunión do día 19 de xuño de 2014, acordou propoñer a relación de empresas beneficiarias da axuda clasificadas por orde decrecente da puntuación total obtida e ata o esgotamento do crédito correspondente ao procedemento IN852A para o financiamento de proxectos completos.
A comisión de valoración acordou propoñer a este órgano xestor un criterio de desempate, de acordo co cal, nos casos de empate na puntuación total obtida por cada proxecto desempatarase a favor daquel que obtivese maior puntuación no criterio de valoración do artigo 19.1 da convocatoria, referido á excelencia científico-técnica do proxecto por ser este criterio o que ten adxudicada unha puntuación maior entre todos os criterios valorados (25 puntos dos 100 totais).
De acordo co anterior, a Comisión de Valoración propón a concesión de todos os proxectos por orde de puntuación decrecente ata o esgotamento do crédito correspondente ao procedemento IN852A para o financiamento de proxectos completos (anexo I).
Na súa virtude, e atendendo á proposta elaborada pola Comisión de Valoración establecida no artigo 20 da Resolución do 30 de decembro de 2013 (Diario Oficial de Galicia núm. 7, do 13 de xaneiro de 2014), esta Axencia Galega de Innovación
Primeiro.
a) Establecer como criterio de desempate, toda vez que a Resolución de convocatoria non contén ningunha previsión neste sentido que nos casos de empate na puntuación total obtida por cada proxecto desempatará a favor daquel que obtivese maior puntuación no criterio de valoración do artigo 19.1 da convocatoria, referido á excelencia científico-técnica do proxecto por ser este criterio o que ten adxudicada unha puntuación maior entre todos os criterios valorados (25 puntos dos 100 totais). A aplicación deste criterio de desempate non supón ningunha alteración da lista inicial de beneficiarios e unicamente terá virtualidade para efectos de posibles adxudicacións futuras.
b) Conceder as subvencións coa intensidade de axudas prevista no artigo 8º da resolución de convocatoria a todas as empresas seleccionadas que figuran no anexo I desta resolución, por orde decrecente de puntuación e ata o esgotamento do crédito correspondente ao procedemento IN852A para o financiamento de proxectos completos, tal como se recolle no artigo 8º da convocatoria, e de acordo co establecido na Comisión de Valoración prevista no artigo 20º da convocatoria, que tivo lugar o 19 de xuño de 2014.
c) Unha vez financiado o proxecto IN852A 2014/33 que leva por título «Investigación en tecnoloxías de cavitación avanzada aplicada ao tratamento de pedra natural», cunha puntuación total de 65,5 puntos, o crédito restante resulta insuficiente para o financiamento da totalidade do seguinte proxecto na orde de prelación establecida aplicando o criterio de desempate anteriormente establecido. De acordo co anterior, queda sen adxudicar un remanente de 237.162,29 € ao non alcanzar para o financiamento total do seguinte proxecto da listaxe, polo tanto establécense como suplentes coa intensidade de axuda prevista no artigo 8º da resolución da convocatoria todas as empresas que conformen proxectos que por orde decrecente de puntuación e ordenados de acordo co criterio de desempate proposto anteriormente, non acaden financiamento por esgotamento do crédito e sempre que non concorra neles ningunha causa de exclusión (anexo II).
d) Declarar excluídas as solicitudes que se recollen no anexo III desta resolución.
e) Aceptar a renuncia das solicitudes que se recollen no anexo IV.
Segundo.
Todas as solicitudes das que se resolve o seu financiamento cumpren os requisitos establecidos nas correspondentes bases da convocatoria. Por estar suxeito este réxime de axudas ao Regulamento (CE) núm. 800/2008, este foi comunicado á Comisión Europea.
Terceiro.
Todas as entidades que se propoñen para seren subvencionadas están ao corrente nas súas obrigas coa Axencia Estatal da Administración Tributaria, coa Tesouraría Xeral da Seguridade Social e non teñen pendente de pagamento ningunha outra débeda, por ningún concepto, coa Administración da Comunidade Autónoma de Galicia.
Cuarto.
Todas as entidades que se propoñen para seren subvencionadas asinaron a declaración responsable da obtención doutras subvencións, axudas, ingresos ou recursos que financien as actividades subvencionadas, así como a declaración de estar ao corrente de pagamentos de obrigas por reintegros de subvencións.
Quinto.
As subvencións concedidas imputaranse á aplicación orzamentaria 08.A3.561A.770.0, na que existe crédito adecuado e suficiente nos orzamentos da Comunidade Autónoma de Galicia para o ano 2014.
Sexto.
Incompatibilidade. As axudas previstas nesta resolución serán incompatibles coa percepción de calquera outra subvención ou axuda para a mesma finalidade ou os mesmos custos procedentes de calquera Administración ou ente público ou privado, nacional ou internacional.
Sétimo.
Contra esta resolución poderán os interesados interpoñer recurso potestativo de reposición ante o conselleiro de Economía e Industria no prazo dun mes, que comezará a contar a partir do día seguinte ao da publicación desta resolución no Diario Oficial de Galicia, ou directamente interpoñer recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación desta resolución no Diario Oficial de Galicia.
Santiago de Compostela, 27 de xuño de 2014